# Albert Lorey Groll

Albert Lorey Groll (Nova York, 8 de desembre de 1866 - Nova York, 1952) va ser un pintor nord-americà d'olis i gravats. Va néixer a Nova York i va estudiar a l'Acadèmia de Belles arts de Múnic, la Reial Acadèmia de Belles arts a Anvers, Bèlgica, i també a Londres. El 1910 va ser triat per a l'Acadèmia Nacional de Dibuix dels Estats Units. És conegut per les seves pintures de paisatges del Sud-oest dels Estats Units.

## Biografia

Groll va néixer a Nova York el 1866, fill d'un farmacèutic immigrant de Darmstadt, Alemanya. Durant la seva joventut va viatjar a Europa per a estudiar en l'Acadèmia de Belles arts a Múnic, que aleshores es deia Reial Acadèmia de Belles Arts, sota Nicholas Gysis i Ludwig von Löfftz. També va estudiar a Londres i en la Reial Acadèmia de Belles arts a Anvers, Bèlgica. Groll torna a Nova York el 1895 i deixa la pintura figurativa per dedicar-se al paisatgisme, en part a causa de l'alt cost de contractar models. També arriba a ser un conegut creador de gravats.
El 1904 Groll va per primera vegada al Sud-oest dels Estats Units. Viatja a Arizona amb l'etnògraf Stewart Culin del Museu Brooklyn, i més tard a Nou Mèxic amb el seu amic l'artista i il·lustrador William Robinson Leigh. Groll va treballar principalment en pintures a l'oli de les terres americanes natives, amb obres realistes però també va incloure formes abstractes. Durant la seva visita al Poble de Laguna els habitants es van impressionar per la pintures de Groll, i li van posar de nom "Superior Cap Calb Ull d'Àliga".
Groll va mantenir un estudi als Estudis Gainsborough a Manhattan, i va guanyar diversos premis pel seu treball a Arizona i a Nova York, com ara el Premi Shaw del Salmagundi Club en 1904, i una medalla d'or de la Pennsylvania Academy of the Fine Arts en 1906. També va guanyar una medalla d'or George Inness el 1912 per la seva pintura del Llac Louise en les rocalloses canadenques. Aquesta medalla s'atorgava en l'exposició anual d'Acadèmia Nacional de Disseny entre 1901 i 1918 a les millors pintures de paisatges.
El 1919 Groll va ser escollit membre associat de la Societat Taos d'Artistes, i l'any 1933 esdevé membre de l'Institut Nacional d'Arts i Lletres. També se'l va convidar a unir-se a la Societat Americana d'Aquarel·la.
Va morir el 2 d'octubre de 1952 als 85 anys. Els serveis funeraris es van dur a terme a la capella Frank E. Campbell a Manhattan.

### Exposicions

* Biennal de Venècia, 1909.
* Carnegie Internacional, Pittsburgh, 1910.
* Exposició Universal de San Francisco, 1915.

## Estil i llegat

L'estil de Groll es caracteritza per la seva elevada tècnica, colors rics i pel tractament poètic que fa del paisatge. Es per això que va rebre el sobrenom de "somiador musical en colors" per la premsa contemporània. Els seus paisatges són sobretot realistes, però també utilitzen formes abstractes.
Groll va ajudar a popularitzar el desert com un tema artístic per a l'art nord-americà, i va introduir altres artistes de la costa Est dels Estats Units com William Robinson Leigh al Sud-oest. Pintures de Groll formen part de les col·leccions de museus com el Museu Smithsonian d'art americà, el Museu Gilcrease, el Museu d'Art de la Universitat d'Arizona, i el Museu d'Art de Sant Diego, entre d'altres.

## Referències

* ↑ Samuels, Peggy; Samuels. Samuels' Encyclopedia of Artists of the American West. Secaucus, N.J.: Castle, 1985, p. 197. ISBN 1555210147.
* 1 2 3 Dearinger, David B. Paintings and Sculpture in the Collection of the National Academy of Design. Manchester, VT: Hudson Hills Press, 2004, p. 241. ISBN 1555950299.
* 1 2 3 4 Dunbier. «Albert Groll - Biography». askART. Arxivat de l'original el 25 de febrer de 2020. [Consulta: 5 febrer 2021].
* 1 2 «Albert Lorey Groll (1866-1952)» (en anglès americà). Taos and Santa Fe Painters. Arxivat de l'original el 24 de gener de 2021. [Consulta: 24 gener 2021].
* ↑ «Albert Lorey Groll, N.A.». Oxford Gallery. Arxivat de l'original el 2021-01-23. [Consulta: 23 gener 2021].
* ↑ «Paintings by American artists: Colonial portraits» (en anglès). Metropolitan Museum of Art Libraries: Digital Collections. Macbeth Gallery, 1913. [Consulta: 27 gener 2021].
* ↑ «George Inness Gold Medal». The Metropolitan Museum of Art. Arxivat de l'original el 2021-01-24. [Consulta: 24 gener 2021].
* ↑ «Albert Lorey Groll» (en anglès americà). Victoria Chick, 12-07-2017. Arxivat de l'original el 2021-01-27. [Consulta: 27 gener 2021].
* ↑ «Albert Lorey Groll» (en anglès). Database of Modern Exhibitions (DoME) | European Paintings and Drawings 1905-1915. Arxivat de l'original el 2021-01-27. [Consulta: 27 gener 2021].
* ↑ Biennale di Venezia; Biennale di Venezia. Settore arti visive e architettura; Biennale di Venezia. Settore arti visive; Getty Research Institute. Catalogo. [Venezia], 1895.
* ↑ «The Catalogue of the annual exhibition at the Carnegie Institute» (en anglès). Hathi Trust Digital Library, 1910. [Consulta: 27 gener 2021].
* ↑ Panama-Pacific International Exposition (1915 : San Francisco, Calif ) Dept of Fine Arts; Trask; Laurvik; San Francisco Public Library. Catalogue de luxe of the Department of Fine Arts, Panama-Pacific International Exposition. San Francisco : P. Elder and Company, 1915.
* ↑ «Albert L. Groll | Smithsonian American Art Museum» (en anglès americà). Smithsonian American Art Museum. Arxivat de l'original el 2021-01-24. [Consulta: 24 gener 2021].
* ↑ «Acoma Valley / Albert Lorey Groll - Gilcrease Museum» (en anglès). Gilcrease Museum. Arxivat de l'original el 2021-01-24. [Consulta: 24 gener 2021].
* ↑ «Object record: Harbingers of Rain (also Flying Clouds, Arizona)». University of Arizona Museum of Art. Arxivat de l'original el 2021-01-25. [Consulta: 25 gener 2021].
* ↑ «San Diego Museum of Art - Rain Clouds, New Mexico». San Diego Museum of Art. Arxivat de l'original el 2021-01-24. [Consulta: 24 gener 2021].